És el segon cop que es produeix aquesta circumstància
Gerard Farrés escortant el seu company Casey Currie, que ha guanyat en 'buggies' | Monster Energy Can-Am
Aquest any no n’hi ha hagut cap a les places d’honor, però els vuit participants osonencs al ral·li Dakar han aconseguit arribar a la meta de la prova, que aquest any s’estrenava a l’Aràbia Saudita. Aquesta circumstància no es donava des de 2016, en què també van ser vuit els osonencs que van prendre la sortida i van aconseguir acabar. Fins aquell moment, el ple osonenc d’arribades al Dakar s’havia produit molt més enrera, quan només hi havia un o dos participants de la comarca: Jordi Arcarons (1991 i 1993), Arcarons i Ramon Vila (1992 i 1995).
En aquesta 42a edicó de la prova, el més ben classificat ha estat, Marc Solà (Can-Am), que s’estrenava com a copilot al costat de Santi Navarro i han ocupat la desena posició en buggies. Just per darrera, en onzena posició hi havia Gerard Farrés (Can-Am), segon l’any passat en la seva estrena a aquesta categoria i que enguany s’ha vist penalitzat pels problemes mecànics i per acabar execint d’escuder del seu company Casey Currie, que ha estat el guanyador. Tot i això, Farrés ha guanyat dues etapes.
També ha patit molts problemes mecànics en la seva estrena amb Borgward un altre osonenc que defensava el subcampionat, Nani Roma, 26è en cotxes. Jaume Aregall (Toyota), com a copilot del mediàtic Jesús Calleja, ha quedat en el lloc 29 i Joan Font (Toyota), en el 53.
En motos, l’únic representant era la pilot resident a Seva Laia Sanz (Gas Gas), que s’ha mantingut com a primera dona però ha acabat més enrera que en d’altres ocasions, al lloc 18. En camions, Marc Torra, que anava amb Albert Llovera i Ferran Marco fent de motxiller del Team De Rooy Iveco han acabat en la posició 15a i també és meritori el 19è lloc de Xavi Domènech, que amb Jordi Juvanteny i José Luis Criado han tornat a guanyar en 6×6.
DakarGerard FarrésJaume AregallJoan FontLaia SanzMarc SolàMarc TorresNani RomaXavier Domènech